স্মরণ সভায় বক্তারা আরো বলেন, বাংলাদেশ আওয়ামী লীগের অন্যতম দাতা, স্বাধীনতা সংগ্রামের বিস্মৃত নায়ক মানিক চৌধুরী ছিলেন স্বাধীনতা সংগ্রামের ক্ষেত্র প্রস্তুতকারী ব্যক্তিত্ব। তাঁর আজীবন সংগ্রাম ছিল বাংলাদেশের স্বাধীনতা এবং বঙ্গবন্ধু শেখ মুজিবুর রহমানের নেতৃত্বে আওয়ামী লীগকে প্রতিষ্ঠিত করার। তাঁর আজীবন ব্রত ছিল অসাম্প্রদায়িক বাংলাদেশ গঠন ও বঙ্গবন্ধুর স্বপ্ন সোনার বাংলাদেশ গড়ার। তিনি দরাজ হস্তে দলের জন্য দান করতে যত অকৃপন ছিলেন, নিজেকে জাহির করতে কৃপন ছিলেন মানিক চৌধুরী। ফলে জাতির জনক বঙ্গবন্ধু শেখ মুজিবুর রহমানের খুবই কাছের ও আস্থাভাজন মানুষ হওয়া সত্বেও তাঁর ওপর প্রচারের আলো পড়েনি। পদ নয়, ক্ষমতা নয়, আদর্শ ছিল তার আরধ্য। বঙ্গবন্ধুর সাথে এই চিন্তার ঐক্যই মানিক চৌধুরীকে তাঁর অনুরাগী ও অনুগামী করে তোলে। সভার পুর্বে সংগঠনের নেতৃবৃন্দ তাঁর প্রতিকৃতিতে পুষ্পমাল্য অর্পণ করে তাঁকে শ্রদ্ধা জানান।